Public procurement notice: Prior Information Notice Without Call For Competition
Published: 2021-03-12
Buyer: Jyväskylän kaupunki
Country: FI
Contract type: Services
CPV classification: 85120000: Medical practice services

Technical requirements: Jyväskylän kaupunki suunnittelee kilpailutusta, jossa hankinnan kohteena olisi yleislääkäritasoinen etävastaanottopalvelu.
Jyväskylän kaupunki järjestää perustason terveyspalvelut Jyväskylän, Hankasalmen ja Uuraisten kuntien asukkaille. Alueen 11 terveysasemaa tuottaa palveluita ma–pe klo 8.00–16.00. Neljän (4) terveysaseman vastaanottotoiminta on ulkoistettu. Koko alueen väestöpohja on noin 150 000, josta omana toimintana tuotetaan avosairaanhoidon vastaanottopalvelut 128 000 kuntalaiselle.
Valmisteilla olevan hankinnan kohteena on yleislääkäritasoinen etävastaanottopalvelu. Alustavasti on suunniteltu, että hankittava palvelu sisältää etävastaanottotoiminnan virka-aikana sekä mahdollisesti virka-ajan ulkopuolella arkisin ma–pe klo 16.00–20.00 ja viikonloppuisin ja arkipyhinä klo 8.00–20.00.
Jyväskylä vastaa potilaiden hoidontarpeen arvioinnista ja sen pohjalta asiakasohjauksesta etälääkärin vastaanotolle siten, että etälääkärille ei ohjaudu toimenpiteitä tai hätätilapotilaita. Etälääkäri vastaa potilaan asian hoidosta ja sen seurannasta, kunnes potilaan asia on ratkaistu. Etälääkäri tekee potilaan hoitoon liittyvät tarvittavat lausunnot, konsultaatiot ja tutkimukset ja vastaa näiden tulkinnasta ja välittämisestä potilaalle.
Markkinavuoropuheluiden tavoitteena on saada tietoa palveluntuottajien tarjoamista palveluista. Hankintayksikkö haluaa kartoittaa erityisesti seuraavia asioita:
— Yleiskuvaus palvelua tuottavien lääkäreiden määrästä ja pätevyydestä sekä mahdollisuudesta yleislääketieteen erikoislääkäreiden konsultointiin
Tämä ei ole hankintailmoitus eikä tarjouspyyntö, vaan kutsu markkinavuoropuheluun. Tällä ilmoituksella Jyväskylän kaupunki hakee hankinnasta kiinnostuneita toimijoita ilmoittautumaan hankinnan valmistelun osana toteutettaviin teknisiin vuoropuhelutilaisuuksiin. Vuoropuhelutilaisuudet järjestetään kahdenvälisinä Teams-kokouksina. Vuoropuheluihin osallistumisesta ei makseta korvausta.
Hankinnasta kiinnostuneiden toimijoiden tulee ilmoittautua vuoropuheluihin 25.3.2021 klo 14.00 mennessä. Ilmoittautuminen tapahtuu sähköisellä lomakkeella osoitteessa:
https://forms.office.com/Pages/ResponsePage.aspx?id=XNA0_PKiwkqJxbRPOp9FHCHUc0w-Q5hEnnip41hcRFtUNk04Q003RFZYM0ZFMTdVUEdKUTVLMU4yOC4u
Linkki kannattaa kopioida selaimen osoiteriville. Jos osoitteen kopioi PDF-tiedostosta, siitä saattaa kopioinnin yhteydessä hävitä merkkejä. Mikäli linkki ei avaudu, sen saa pyydettäessä sähköpostitse osoitteesta hankinnat@jyvaskyla.fi
Hankintayksikkö valitsee ilmoittautumisten perusteella riittävän määrän toimijoita vuoropuhelutilaisuuksiin. Vuoropuheluihin valitaan kuitenkin korkeintaan neljä (4) toimijaa. Hankintayksikkö ilmoittaa vuoropuheluvalinnoista kaikille vuoropuheluihin ilmoittautuneille ja sopii vuoropuheluiden tarkemman aikataulun vuoropuheluihin valittujen kanssa.
Vuoropuheluihin ei-valittujen toimijoiden kanssa on mahdollista hankintayksikön tarpeen mukaan käydä kirjallista vuoropuhelua. Vuoropuhelumateriaaleja voidaan käyttää mahdollisen hankinnan suunnittelussa.
Tässä ilmoituksessa ilmoitetut tiedot hankinnasta ja hankintamenettelystä ovat alustavia ja suuntaa antavia ennakkotietoja, jotka voivat muuttua hankinnan valmistelun edetessä. Ne eivät sido hankintayksikköä mahdollisessa hankintamenettelyssä. Tämä ilmoitus ei myöskään sido hankintayksikköä toteuttamaan hankintaa. Vuoropuheluihin ilmoittautuminen ei sido toimijoita tekemään tarjousta mahdollisessa tarjouskilpailussa, eikä vuoropuheluihin ilmoittautumatta jättäminen estä tarjouksen tekemistä mahdollisessa hankintamenettelyssä.